इसमें संदेह है कि रेलवे की इस पहल से अनाथ, बेसहारा और नशे की गिरफ्त में आने वाले बच्चों के पुनर्वास के प्रति समाज अपनी जिम्मेदारी का निर्वाह करने को लेकर सक्रिय होगा। समाज इसकी अनदेखी नहीं कर सकता कि देश के महानगरों की सड़कों पर अनाथ और बेसहारा बच्चों की भरमार है। ये बच्चे भीख मांगते अथवा कचरा बीनते आसानी से दिखाई दे जाएंगे। इनमें केवल लड़कों के साथलड़कियां भी होती हैं। ये सभी गुमनामी के अंधेरे में अपना जीवन जीने को मजबूर हैं। क्या शासन-प्रशासन के साथ समाज को इनकी फिक्र नहीं होनी चाहिए?